Diari Oficial de la Generalitat Valenciana


Sumari del DOGV 5582, del 22-08-2007 (2007/10699)

RESOLUCIÓ de 25 de juliol de 2007, del director gerent de l'Agència Valenciana de Salut, per la qual s'adjudiquen ajudes per al finançament d'investigacions i estudis aplicats de caràcter pràctic per a la millora de la salut mental per a l'exercici 2007.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5582

Data del DOGV
:   22-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10646


Data del document
:   25-07-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * suport econòmic
    * salut mental
    * malaltia mental
    * investigació mèdica
    * centre d'investigació
    * ajuda pública

RESOLUCIÓ de 25 de juliol de 2007, del director gerent de l'Agència Valenciana de Salut, per la qual s'adjudiquen ajudes per al finançament d'investigacions i estudis aplicats de caràcter pràctic per a la millora de la salut mental per a l'exercici 2007. [2007/10689]  
Per Orde de 23 d'abril de 2007 (DOCV 5.504, de 3 de maig de 2007) es van convocar ajudes de la Direcció General d'Assistència Sanitària per a finançar investigacions i estudis aplicats de caràcter pràctic per a la millora de la salut mental i se'n van establir les bases reguladores per a la concessió.  
En els pressupostos de la Generalitat Valenciana per a l'exercici 2007 hi ha una dotació de 56.100 euros en l'aplicació pressupostària 75.38.32.7783.599.96.2, codi de línia T5861000.  
Les entitats representades pel personal investigador que es relacionen en els annexos I i II han sol·licitat ajudes per a finançar estudis d'investigació per a la millora de la salut mental en els termes previstos en l'orde de referència.  
Atesa la normativa de general aplicació, i examinats els projectes d'investigació aportats, objecte de la convocatòria.  
Vista la proposta de la comissió avaluadora de les dites ajudes, que va avaluar els projectes d'investigació individualitzadament, seguint els criteris de selecció establits en la base desena de l'annex de l'orde, i va determinar les prioritats i necessitats per mitjà de la ponderació dels criteris a seguir per a la concessió d'ajuda. Tot procurant garantir l'eficàcia i eficiència de les actuacions en matèria d'investigació en salut mental i havent ajustat les possibles ajudes als recursos previstos per al 2007, sobre els expedients de sol·licitud d'ajudes presentades, resolc:  
Primer  
Concedir les ajudes per a finançar els estudis d'investigació corresponents a l'any 2007 que es relacionen en l'annex I per les quantitats indicades, a les entitats representades pel personal investigador, per a contribuir al finançament de projectes d'investigació per a la millora de la salut mental, per un import total de 40.250 euros, i desestimar sol·licituds d'ajudes que figuren en l'annex II.  
Segon  
L'ordenació del pagament de les subvencions i la seua corresponent justificació es farà de conformitat amb la base tretzena de la convocatòria realitzada per mitjà d'Orde de 23 d'abril del 2007 (DOCV 5.504 de 3 de maig del 2007).   
Tercer  
Els beneficiaris de subvenció hauran de remetre a l'Agència Valenciana de Salut (Direcció General d'Assistència Sanitària) dos exemplars, un dels quals en suport informàtic, de la memòria final del projecte d'investigació, en la qual s'inclourà una memòria detallada de la investigació, així com un resum, junt amb una relació detallada de les despeses totals fetes.   
Així mateix haurà de remetre's a l'Agència Valenciana de Salut (Direcció General d'Assistència Sanitària) dos exemplars de la publicació dels projectes d'investigació, comunicacions a congressos i/o reunions científiques, etc., que tinguen lloc com a conseqüència de la subvenció d'investigació rebuda. També, es remetrà a l'Agència Valenciana de Salut (Direcció General d'Assistència Sanitària) les publicacions que es produïsquen com a conseqüència de l'ajuda, amb posterioritat a la presentació de la memòria.  
Els beneficiaris han de deixar constància expressa que el projecte és finançat o cofinançat per la Generalitat Valenciana, en qualsevol relació que es mantinga amb tercers, incorporant, en tot cas i de forma visible, el logotip de la Generalitat, Agència Valenciana de Salut, amb l'autorització prèvia per esta, en les activitats de difusió de l'estudi subvencionat que es facen.   
A més, han de formalitzar per escrit la cessió del seu projecte d'investigació a fi de procedir per part de l'Agència Valenciana de Salut a allò que s'ha estipulat en la base quarta de l'annex de l'Orde de 23 d'abril del 2007, objecte d'esta convocatòria.  
Quart  
Que es notifique a totes les persones interessades la present resolució, que posa fi a la via administrativa, contra la qual es pot interposar recurs contenciós administratiu en el termini de dos mesos comptats des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener, així com en els articles 10 i concordants de la Llei 29/1998, de 13 de juliol, reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.  
València, 25 de juliol de 2007.- El director gerent de l'Agència Valenciana de Salut: Luis Rosado Bretón.  
Annex I  
Relació definitiva de subvencions concedides  
Investigador principal: Rafael Sales y Orts  
Institució: Fundació per a la Investigació de l'Hospital Clínic Universitari de València  
Títol: Seguiment d'una cohort de pacients psiquiàtrics en la xarxa assistencial de Salut Mental   
Total adjudicat: 40.250 euros  
Annex II  
Relació definitiva de subvencions desestimades  
Investigador principal: Isabel Montero Piñar  
Institució: Universitat de València  
Títol: Implantació en els servicis de Salut Mental d'un programa terapèutic eficaç i eficient per a persones amb esquizofrènia i el seu grup de suport.   
Causa d'exclusió: No ajustada a cap dels sis objectes sobre els quals ha de versar el projecte d'acord amb la base cinquena de la convocatòria.